[{"text_idx": "#000001", "text": "Jaan Tooming vaatas Tartus Toomel Po\u0303rgupo\u0303hja etendust ja kirjutas Teatritaskule sellest, mida na\u0308gi ja mo\u0303tleb. (Teatritasku tegija ei ole paljude Jaani arvamustega pa\u0308ri ja on mitme lavastaja Dvinjaninovi mahamagatud ja ma\u0308rkamata ja\u0308a\u0308nud vo\u0303imaluste pa\u0308rast pigem kuri. Ku\u0308u\u0308ndimatust vabandab vaid selle tunnistamine. Mo\u0303ne aja mo\u0308o\u0308dudes peaks need \u201ckurjemad\u201d mo\u0303tted siinsamas Teatritaskus ka kajastuma.)"}, {"text_idx": "#000002", "text": "\u201c O\u0303ndsad on, kelle meel on puhas, sest nemad na\u0308evad Jumalat \u201c. Nii on o\u0308eldud Ma\u0308ejutluses . Ja va\u0308ljajutluses u\u0308tleb Jeesus:\u201c O\u0303ndsad on vaesed \u201c . Mo\u0303lemad kehtivad Tammsaare romaani Po\u0303rgupo\u0303hja uue Vanapagana kohta kenasti: on ju Ju\u0308rka / Vanapagana meel puhas ja ta on to\u0303eline jumalalaps ning ka vaene, kuigi kohaomanik nii kaua, kuni Kaval \u2013 Ants krutskiga talu omandab. Ei tea mina, kas nii on vaadeldud Vanapaganat, sest pole ko\u0303ike selle romaani ja lavastuste kohta lugenud, k uid minu arust on tahtnud Tammsaare kujutada uut inimkonna Pa\u0308a\u0308stjat."}, {"text_idx": "#000004", "text": "On ju taevas otsustatud, et inimkond tuleb tagasi vo\u0303tta, kui Vanapagan maa peal o\u0303ndsaks ei saa. Ja Vanapagan tuleb maa peale inimesena, kuid ta\u0308ies usus ka, et ta on Vanapagan. See vanapaganateadvus teeb kogu loo po\u0308o\u0308raseks ja paradokside pillerkaariks. Ju\u0308rka / Vanapagana suhtes pole enam kehtiv psu\u0308hholoogiline realism, vaid mu\u0308u\u0308tiline realism, ja tema usk, et ta on Vanapagan, see on to\u0303eline usk ja ka see ,et ta elu hinna eest tahab o\u0303ndsaks saada. On ju tema eksistents ohus, sest kui kaotataks po\u0303rgu, siis pole vaja ka enam Vanapaganat."}, {"text_idx": "#000005", "text": "See Tammsaare geniaalne teos elab u\u0308le aegade, nii kaua, kuni inimkonnast kasvo\u0303i u\u0308ks liige veel o\u0303ndsaks tahab saada, sest kui veel inimene o\u0303ndsaks tahab, niikaua on lootust, et inimkonda ei vo\u0303eta tagasi. Ja Tammsaare geniaalsus just selles seisnebki, et ta ei kujuta Kristust Tema tagasitulekus, vaid leiutab uue Kristuse \u2013 Vanapagana, kes tuleb inimkonda pa\u0308a\u0308stma. Kaalul on va\u0308ga palju, ja Emajo\u0303e Suvetetri etendus Toomema\u0308e kirikuvaremeis on tehtud vastutustundlikult. Ei vigurdata ega moonutata autori mo\u0303tet, vaid pu\u0308u\u0308takse adekvaatselt seda edasi anda. Tekst hakkab na\u0308itlejate suus elama ja ei pingutata, et mingite va\u0308liste efektidega seda ilmestada, vaid lastakse na\u0308itlejatel elavalt kujutada tu\u0308u\u0308pe, mis romaanis on."}, {"text_idx": "#000006", "text": "Lavastus ja dramatiseering on head , dramatiseeringus on oskuslikult va\u0308lja toodud romaani ko\u0303ik peamised liinid, tegevus ei veni, on intensiivne ja kontsentreeritud . Lo\u0303pp langeb a\u0308ra ka romaanis, ja hoolimata armsa Riia sissetoomisele ning Ju\u0308rka saamisele Juula juurde, langeb siiski lo\u0303pp a\u0308ra. See naise juurde minek on liialt romantiline lavastuses, kus prevaleerib religioosne teema ja usk o\u0303ndsusesse ."}, {"text_idx": "#000007", "text": "Ka ruumikasutus on va\u0308ga kena, koos kunstnikuga on leitud hea lahendus ning maapealsed mustades po\u0303rgutegelinskid on vastandatud valgetes ru\u0308u\u0308des Ju\u0308rka / Vanapagana perekonnale . See mustvalge printsiip on efektne ja kamp tegelinskeid ma\u0308ngivad kenasti erinevaid tu\u0308u\u0308pe.."}, {"text_idx": "#000012", "text": "Hannes Kaljuja\u0308rve Kirikuo\u0303petaja oli igati veenev nii oma jahmatuses, kui na\u0308gi Ju\u0308rka usku ja ka tema tu\u0308tre taevassesaatmise pildis, kui ka pildis Kaval \u2013 Antsuga. Raske on see osa, mida ei saa mingi va\u0308lise efektiga ma\u0308ngida ega kujutada, lihtsalt pead uskuma ja olema vastuvo\u0303tlik Ju\u0308rkale. Ju\u0308rka usk vapustab teda, sest maa peal pole enam usku ja Kirikuo\u0303petaja teab ha\u0308sti, mis ta\u0308hendab, kui maa peal ei ole enam usku, ta ma\u0308letab, mis Jeesus selle kohta o\u0308elnud on. Ja on hea, et etenduse lo\u0303petab Kirikuo\u0303petaja oma monoloogiga, ku\u0308simus ja\u0308a\u0308b nukralt o\u0303hku rippuma."}, {"text_idx": "#000015", "text": "Jah, ta\u0308napa\u0308eva rabelevas maailmas va\u0308hesed mo\u0303tlevad o\u0303ndsusele, rohkem ollakse kavalantsude sarnased, rahaahned ja kavalad. Kuid u\u0308he o\u0303ndsuseihalus lunastab ka ko\u0303ik teised, nii vo\u0303ime ikka loota, et Vanapagan on alati meie seas inimesena ja po\u0303rguvu\u0308rstina, inimesena, kes tahab o\u0303ndsaks saada, sa\u0308ilitada po\u0303rgut ja ka inimkonda. Seepa\u0308rast on ka see etendus kirikuvaremeis va\u0308ga ta\u0308htis meile, ja usun , et ka kogu suveetenduste reas u\u0308ks olulisemaid."}, {"text_idx": "#000022", "text": "Tere sobrama Teatritaskus! Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed. Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi! Eesriie avaneb."}, {"text_idx": "#000023", "text": "Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed."}, {"text_idx": "#000024", "text": "Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi!"}]